CELEX: 62013TN0549
Language: et
Date: 2013-10-14 00:00:00
Title: Kohtuasi T-549/13: 14. oktoobril 2013 esitatud hagi — Prantsusmaa versus komisjon

14.12.2013   
            
            
               ET
            
            
               Euroopa Liidu Teataja
            
            
               C 367/35
            
         14. oktoobril 2013 esitatud hagi — Prantsusmaa versus komisjon
   (Kohtuasi T-549/13)
   2013/C 367/63
   Kohtumenetluse keel: prantsuse
   
      Pooled
   
   
      Hageja: Prantsuse Vabariik (esindajad: G. De Bergues, D. Colas ja C. Candat)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 18. juuli 2013. aasta rakendusmäärus (EL) nr 689/2013, millega kehtestatakse kodulinnuliha eksporditoetused;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimese väite kohaselt on tegemist põhjendamiskohustuse rikkumisega, kuna komisjon ei ole andnud ühtki konkreetset ja ühemõttelist selgitust ja seetõttu ei ole asjaomastele isikutele andnud võimalust tutvuda vaidlustatud määruse põhjendustega. Hageja väidab, et:
               
                           —
                        
                        
                           esiteks on vaidlustatud määruse põhjendamise kohustus eriti oluline seetõttu, et komisjonil oli vaidlustatud määruse vastuvõtmisel ulatuslik kaalutlusõigus, ning
                        
                     
                           —
                        
                        
                           teiseks, komisjonil oli kohustus oma arutluskäiku sõnaselgelt põhjendada, kuna kehtestades kodulinnuliha sektori suhtes nullmääraga eksporditoetused, erineb vaidlustatud määrus oluliselt eelnevatest määrustest selles sektoris.
                        
                     
         
               2.
            
            
               Teise väite kohaselt, mis on jaotatud kahte osasse, on rikutud ühise turukorralduse ühtse määruse (1) artikli 164 lõiget 3, arvestades, et turuolukord ning siseriiklik ja rahvusvaheline kontekst, mis esines vaidlustatud määruse vastuvõtmise ajal, põhjendasid nullmääraga eksporditoetuste kehtestamist kodulinnuliha sektoris. Hageja väitel on komisjon:
               
                           —
                        
                        
                           turuolukorda hinnanud ilmselgelt ebaõigesti;
                        
                     
                           —
                        
                        
                           ilmselgelt ületanud oma kaalutlusõiguse piire, võttes vaidlustatud määruse vastuvõtmisel arvesse ühise põllumajanduspoliitika hiljutist reformi ja ühtse turukorralduse raames käimasolevaid kõnelusi, mis on asjaolud, mis ei ole ammendavalt loetletud ühise turukorralduse ühtse määruse artikli 164 lõikes 3.
                        
                     
         
      (1)  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, lk 1).